[{"text_idx": "#000000", "text": "La reta IJK okazos tutmonde kaj tutdiurne"}, {"text_idx": "#000001", "text": "La c\u0302i-jara IJK okazos ne en Nederlando, sed en la reto. Lau\u0306 informoj nun publikigitaj en la kongresa retejo, dum tri el la kongresaj tagoj programeroj okazos preskau\u0306 tutdiurne."}, {"text_idx": "#000003", "text": "La teamo de la Internacia Junulara Kongreso merkrede la 10-an de junio publikigis sian novan retpag\u0302on. Inter la novaj\u0302oj estas la reta platformo, unueca kotizo kaj s\u0302ovita komencdato."}, {"text_idx": "#000005", "text": "Lau\u0306 la IJK-retpag\u0302o la platformo ebligos elsendon de prelegoj, okazigon de kursoj kaj babiladon en diskutrondoj. Ankau\u0306 la Somera Esperanto-Studado kaj la Universala Kongreso uzos tiun platformon."}, {"text_idx": "#000007", "text": "Tio signifas preskau\u0306 senc\u0302esan programon en c\u0302iuj horzonoj. Ankau\u0306 la temo s\u0302ang\u0302ig\u0302is: antau\u0306e g\u0302i estis \u201dToleremo \u2013 c\u0302u senlima?\u201d, sed lau\u0306 la nova retpag\u0302o la temo nun estas \u201dTutmonda solidareco\u201d."}, {"text_idx": "#000008", "text": "Tiu solidareco lau\u0306 la organizantoj videblas en la kotizoj. La normala kotizo estas 20 eu\u0306roj, sed la organizantoj proponas ke tiuj kiuj povas, pagu \u201dsubtenan kotizon\u201d de 50 eu\u0306roj, por financi la senpagan partoprenon de aliaj junuloj."}, {"text_idx": "#000009", "text": "La senpaga partopreno estas havebla al tiuj, kiuj neniam antau\u0306e partoprenis internacian Esperanto-renkontig\u0302on, au\u0306 log\u0302as en lando kun interreto multekosta (rilate al la averag\u0302aj enspezoj)."}, {"text_idx": "#000010", "text": "Kvankam la alig\u0302ilo nur nun malfermig\u0302is, la listo de alig\u0302intoj jam montras 109 nomojn. Tiel estas, c\u0302ar tiuj, kiuj alig\u0302is por la IJK 2020 en Nederlando kaj jam sendis pagon, au\u0306tomate estas registritaj por la reta IJK."}, {"text_idx": "#000016", "text": "Ili certe estos, ni ja devas provizi al homoj en c\u0302iuj tempozonoj kaj vivsituacioj."}, {"text_idx": "#000020", "text": "La argentina selektitaro estas c\u0302ampiono de la mondpokalo de KataroIrano: unua ekzekuto ligita al la tumultojDu misiloj trafis PollandonUN: amasa plimulto por kondamni la rusiajn aneksadojn en UkrainioParlamentaj balotoj en Latvio: tutnova vizag\u0302o por la deputitaro"}, {"text_idx": "#000022", "text": "Jubileoj kaj memordatoj en februaro 2023Anna Lo\u0308wenstein: Niaj atingoj kaj malsukcesoj dum 2022UK-108: 772 alig\u0302intoj el 51 landoj"}, {"text_idx": "#000024", "text": "Alig\u0302i al 400 aliaj abonantoj"}]